open-index/open-wikipedia-markdown huggingface dataset:
பொருள்முதலியலும் பட்டறிவுத் திறனாய்வும்

***பொருள்முதலியலும் பட்டறிவுத் திறனாய்வும்*** (*Materialism and Empiriocriticism*, ) என்பது விளாதிமிர் லெனின் இயற்றி, 1909 இல் வெளியிடப்பட்ட மெய்யியற் பெருநூலாகும். இது சோவியத் ஒன்றியத்தில் அனைத்து உயர்கல்வி நிறுவனங்களிலும் மார்க்சீய-இலெனினீய மெய்யியலின் பகுதியாகக் கட்டாயமாக படிக்கவேண்டிய இயங்கியல் பொருள்முதலியல் நூலாக இருந்தது. இப்பனுவலில் இலெனின் மாந்தனின் புலன்காட்சிகள் முழுநிறைவாகவும் துல்லியமாகவும் புறநிலை உலகை உணர்த்துவதாக வாதிடுகிறார்.

இந்நூலின் முழுப்பெயர்  *பொருள்முதலியலும் பட்டறிவுத் திறனாய்வும். பிற்போக்கியல்பு மெய்யியல் குறித்த உய்யநிலை ஆய்வுரைகள்* என்பதாகும். இது இலெனின் தலைமறைவாக ஜெனீவாவிலும் இலண்டனிலும் வாழ்ந்த காலத்தில் 1908 பிப்ரவரி முதல் அக்தோபர் வரை எழுதிய நூலாகும். இது 1909 இல் மாஸ்கோவில் சுவெனோ வெளியீட்டாளர்களால் வெளியிடப்பட்டது. இதன் மூலக் கையெழுத்துப் படியும் நூலுருவாக்கக் குறிப்புகளும் தொலைந்துவிட்டுள்ளன.

இந்நூலின் பெரும்பகுதி ஜெனிவாவிலும் கடைசி ஒருமாதம் இலண்டனில் இருந்தபோது எழுதப்பட்டுள்ளது. இவர் பிரித்தானிய அருங்காட்சியகத்தில் உள்ள நிகழ்கால மெய்யியல், இயற்கை அறிவியல் நூல்களைப் பார்வையிட இலண்டனுக்குச் சென்றுள்ளார்.  இதன் சுட்டி 200 க்கும் மேற்பட்ட தகவல் வாயில்களைக் காட்டுகிறது.

இந்நூல் 20 க்கும் மேற்பட்ட மொழிகளில் வெளியிடப்பட்டுள்ளது. இது மார்க்சீய-இலெனினீய மெய்யியலின் நெறிகாட்டுநிலையைப் பெற்ற நூலாகும்.

## மேற்கோள் காட்டிய மெய்யியலாளர்கள்
இலெனின் அகல்விரிவான மெய்யியலாளர்களை மேற்கோள்காட்டுகிறார்:

## குறிப்புகள்

## மேலும் படிக்க
* Robert V. Daniels: "A Documentary History of Communism in Russia: From Lenin to Gorbachev", 1993, . 
* Alan Woods: "Bolshevism: The Road to Revolution", 1999, . Part Three: The Period of Reaction available online.

## வெளி இணைப்புகள்
* 

பகுப்பு:1909 நூல்கள்
பகுப்பு:பொதுவுடைமை நூல்கள்
பகுப்பு:விளாதிமிர் இலெனின் நூல்கள்
ஒன்று இரண்டாகப் பிரிதல்

**ஒன்று இரண்டாகப் பிரிதல் அல்லது பிளவுறல்** (*One Divides into Two*) முரண்பாடு (一分为二) என்பது 1964 இல் சீனாவில் நடந்த ஓரமைப்பின் அல்லது நிகழ்வின் முரண்பாட்டின் இயல்பு குறித்த கருத்தியல் விவாதமாகும். இந்தக் கருத்துப்படிம்ம் அல்லது எண்ணக்கரு இலெனினின் மெய்யியல் குறிப்பேடுகள் நூலில் முதலில் குறிப்பிடப்படுவதாகும்.. யாங் சியான்ழேன் எனும் சீன மெயியலாளர் *இரண்டு ஒன்றாக இணைதல்* எனும் எண்ணக்கருவை உருவாக்கி, இது தான் இணைமுரணியலின் அல்லது இயங்கியலின் முதன்மையான விதி என்றார்.. இதை மாவோயியர்கள் ஈசாப்பியப் பொருளில் விளக்கி, முதலாளியம் சமவுடைமையுடன் ஒருங்கலாம் என வாதிடலாயினர். யாங் மீது முதலில் எதிர்ப்புக் கணையை வீசியவர் ஐ. சிக்கி ஆவார். இவ்வெதிர்ப்பில் இவருடன் மாவோவும் இணைந்துகொண்டார். மேலும் வாங் உருவோழ்சூயியும் இவ்வெதிர்ப்பில் பங்களித்தார்.. எனினும் 1976 க்குப் பின்னர் யாங் மீளவேற்கப்பட்டதோடு இரண்டு ஒன்றாக இணைதல் கருத்துப்படிமமும் ஏற்கப்பட்டது.

இந்தச் சொற்றொடர்/எண்ணக்கரு *மெய்யியல் குறிப்பேடுகள்* எனும் நூலில் இலெனின் உருவாக்கிய எண்ணவோட்டத்தில் இருந்து பெற்றதாகும். “தனி முழுமை பிளவுறலும் அதன் பிளவுற்ற முரண்பகுதிகளை அறிந்திடலும் தான் இணைமுரணியலின் சாரமாகும்.”

## வெளி இணைப்புகள்
*http://marxistphilosophy.org/ChinTrans1221.htm 

பகுப்பு:மாவோவியம்
பகுப்பு:சீன மெய்யியல்
பகுப்பு:மெய்யியல் கோட்பாடுகள்
போர்க்கப்பல் (விளையாட்டு)

**போர்க்கப்பல்** எனப்படும் விளையாட்டை இருவர் விளையாடலாம். இதை கடற்போர் என்றும் குறிப்பிடுவதுண்டு.) இது கணித்து விளையாடக் கூடிய விளையாட்டு. இது பேப்பரில் வரைந்து விளையாடப்படுவதோடு, கணினி விளையாட்டாகவும், பலகை விளையாட்டாகவும் உருவெடுத்துள்ளது.

ஹாஸ்புரோ நிறுவனத்தினர் இந்த விளையாட்டு கணினிக்கு ஏற்றவாறு உருவாக்கி, பிளேஸ்டேசன் 2, வீ உள்ளிட்டவற்றுக்கான விளையாட்டாகவும் கொண்டு வந்துள்ளனர்.

இந்த விளையாட்டை அடிப்படையாகக் கொண்டு பேட்டில்ஷிப் என்ற திரைப்படம் வெளியாகியுள்ளது.

## விளையாடும் முறை
இந்த விளையாட்டை விளையாட காகித்தாள் போதும். தாளில் 10x10 கட்டங்களை வரைந்து கொள்ள வேண்டும். தாளில் ஒரு கட்டத்தை கண்டறிய கிடைவரிசை பெயரும், வரிசை எண்ணும் பயன்படும். இருவரும் தங்களுககான நான்கு கப்பல்களுக்கு கட்டங்களை தேர்ந்தெடுத்துக் கொள்ளலாம். கப்பலை வரைவதில்லை என்றபோதும், சில தொடர்கட்டங்களை சுற்றி தடித்த கோடிட்டு காட்டலாம். கப்பல்களை கிடைமட்டமாகவோ, நேர்மட்டமாகவோ வைக்கலாம். கப்பலின் அளவை பொருத்து, இரு கட்டங்கள் முதல் ஐந்து கட்டங்கள் வரை ஒரு கப்பலை வைக்கலாம். கப்பல் இருக்கும் கட்டங்களில் ஒன்று தாக்கப்பட்டால் அதை சுட்டிக்காட்டுவர். ஒரே கட்டத்தில் இரு கப்பல்களை வைக்க முடியாது என்பதையும் நினைவில் கொள்ள வேண்டும். இந்த விளையாட்டில் நிறுவனங்களுக்கு ஏற்ப விதிமுறை மாறுபடலாம். ஒவ்வொரு சுற்றுக்கும் ஒருவர் ஒரு கட்டத்தை மட்டுமே தாக்க முடியும். தாக்கிய கட்டத்தில் கப்பலின் பகுதி இருந்தால் கூடுதல் வாய்ப்பு வழங்கப்படும். இருவரும் தங்களுடைய தாள்களில் எதிராளி தாக்கிய கட்டத்தை குறித்து வைப்பர். எவர் ஒருவர் எதிராளியின் அனைத்து கப்பல்களையும் தாக்குகிறாரோ அவரே வெற்றியாளர்.

ஹில்டன் பிராட்லி நிறுவனத்தினர் தங்களுடைய போர்க்கப்பல் விளையாட்டில் பயன்படுத்தியுள்ள கப்பல்களை கீழ்க்கண்டவாறூ வகைப்படுத்துகின்றனர்.

## மேற்கோள்கள்

## வெளியிணைப்புகள்

* [ பேட்டில்ஷிப் விளையாட்டின் விதிமுறைகளை பற்றி ஹாஸ்புரோ நிறுவனத்தினர் வெளியிட்டுள்ள கோப்பு](http://www.hasbro.com/common/instruct/BattleShip_(2002).PDF)

பகுப்பு:சிறுவர் விளையாட்டுகள்
பகுப்பு:பலகை விளையாட்டுகள்
பகுப்பு:கணினி விளையாட்டுகள்
எறிபந்து

**எறிபந்து** சிறுவர் சிறுமியர் விளையாடும் விளையாட்டுகளில் ஒன்று ஆகும்.

## ஆடும் முறை
துணியைச் சுருட்டி ஒரு பந்து செய்து கொள்ளப்படும். பிறர்மீது அப்பந்தை எறிதல் வேண்டும். பந்தால் அடி வாங்கியவர் நடுவில் வந்து நின்று மற்றவர்  மேல் பந்தை எறிந்து தொடர்ச்சியாக இவ்விளையாட்டு விளையாடப்படும். விளையாட்டில் பங்குபெறுவோர் ஒரு பெரிய வட்டமாக நிற்பர். எறிபவர் பந்துடன் நடுவில் நிற்பார்.

விளையாடும்போது ஓர் உரையாடல் பாட்டுப் பாடப்படும்.
:பந்தோ பந்து
:என்ன பந்து
:எறி பந்து
:யார் மேலே
:உன் மேலே
உன்மேலே என்னும்போது ஒருவர் மீது பந்தை எறிவார். பின்னர் அவர் பிறர்மேல் என ஆட்டம் தொடரும்.

இது ஒரு திளைப்பு விளையாட்டு.

## இவற்றையும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*இரா.பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
மாண்புமிகு புரட்சி

**மாண்புமிகு புரட்சி** அல்லது **1688 ஆம் ஆண்டுப் புரட்சி** என்பது 1688 ஆம் ஆண்டில் இங்கிலாந்தில் இடம்பெற்ற புரட்சியாகும். இங்கிலாந்தின் இரண்டாம் யேம்சு (இசுக்கொட்லாந்தின் ஏழாம் யேம்சு மற்றும் அயர்லாந்தின் இரண்டாம் ஜேம்சு) மன்னனுக்கு எதிராக ஒன்றுபட்ட பல நாடாளுமன்ற அங்கத்தவர்கள் அம்மன்னனை ஆட்சியில் இருந்து அகற்றி, டச்சுப் பிரதேச ஆட்சியாளரான (Stadtholder) மூன்றாம் வில்லியத்தையும் அவரது மனைவியும் இங்கிலாந்தின் இரண்டாம் யேம்சின் மகளுமான இங்கிலாந்தின் இரண்டாம் மேரியையும் ஆட்சியில் அமர்த்துவதை நோக்கமாகக் கொண்டு இப்புரட்சி மேற்கொள்ளப்பட்டது. இறுதியில் வெற்றிபெற்ற நாடாளுமன்றத்தினரால் உருவாக்கப்பட்ட உரிமைகள் மனு (Bill of Rights) எனும் ஒப்பந்தப் பத்திரத்தில் இங்கிலாந்தின் மூன்றாம் வில்லியம் கையெழுத்திட்டதன் மூலம் புதிதாக இங்கிலாந்தில் அரசியலமைப்பு முடியாட்சி ஆரம்பமானது.

1685 ஆம் ஆண்டளவில் இங்கிலாந்துப் நாடாளுமன்ற அங்கத்தவர்களின் எண்ணிக்கை அதிகரித்து வந்தது. அவர்களில் பெரும்பாலானவர்கள் புரட்டஸ்தாந்து மதத்தினைப் பின்பற்றினர். எனினும் இரண்டாம் ஜேம்சு மன்னன் கத்தொலிக்க மதத்தைச் சேர்ந்தவராவார். மன்னனின் மதச் செயற்பாடுகளிலும் பிரான்சு நாட்டுடனான உறவை மேற்கொள்ளலிலும் புரட்டஸ்தாந்து மதத்தைப் பின்பற்றும் நாடாளுமன்ற அங்கத்தவர்கள் இடையூறு விளைவித்தனர். இந்நிலை 1688 ஆம் ஆண்டு சூன் 10 ஆம் திகதியில் இரண்டாம் ஜேம்சுக்கு மகன் பிறந்த போது உச்சநிலையில் காணப்பட்டது.

இரண்டாம் ஜேம்சின் ஊகிக்கப்படும் வாரிசும் புரட்டஸ்தாந்து மதத்தைச் சார்ந்தவருமான இரண்டாம் மேரியையும் அவளது இளைய சகோதரனும் இரண்டாம் ஜேம்சின் வெளிப்படை வாரிசுமான ஜேம்சையும் நாடு கடத்தியமை போன்ற இரண்டாம் ஜேம்சு மன்னனின் நடவடிக்கைகள் நாடாளுமன்றத்தினரை மேலும் வெறுப்புக்குள்ளாக்கின.

## மேற்கோள்கள்

## மேலும் வாசிக்க
*  Also published by Panther History (1968).
* 
*  A scholarly history of the era.

பகுப்பு:இங்கிலாந்தின் வரலாறு
வாதூசு

**வாதூசு** என்பது லீக்கின்ஸ்டைன் நாட்டின் தலைநகரமும் அந்நாட்டின் நாடாளுமன்ற ஆசனமும் ஆகும். இந்நகரம் ரைன் நதிக்கு அண்மையில் அமைந்துள்ளது. இங்கு அண்ணளவாக 5,100 குடிமக்கள் (2009 சனத்தொகைக் கணக்கெடுப்பின் படி) வசிக்கின்றனர். இவர்களில் பெரும்பாலானோர் உரோமன் கத்தொலிக்க மதத்தைப் பின்பற்றுகின்றனர். சர்வதேச ரீதியிலும் நகராட்சியிலும் இந்நகரம் அனைவராலும் அறியப்பட்டதாகும். இந்நகரம் கடல் மட்டத்தில் இருந்து 455 மீற்றர் உயரத்தில் அமைந்துள்ளது. இந்நகரத்தின் மொத்தப் பரப்பளவு 17.3 சதுர கிலோமீற்றர்கள் ஆகும்.

## பொருளாதாரம்
இந்நகரின் பிரதான கைத்தொழிலாக சுற்றுலாக் கைத்தொழில் விளங்குகின்றது. புகையிரத நிலையங்களோ விமான நிலையங்களோ இல்லாத சுற்றுலாத் தலமாக விளங்கும் நகரங்களில் இதுவும் ஒன்றாகும். இந்நகரத்துக்கு அண்மையில் அமைந்துள்ள விமான நிலையம் சூரிச் விமான நிலையம் ஆகும். இது இந்நகரிலிருந்து 120 கிலோமீற்றர்கள் தொலைவில் அமைந்துள்ளது.
.

## காலநிலை

## மேற்கோள்கள்

பகுப்பு:ஐரோப்பியத் தலைநகரங்கள்
பகுப்பு:லீக்டன்ஸ்டைன்
பலனக் கோட்டை

**பலனக் கோட்டை** (*Balana fort*) அலகலை மலைத்தொடருக்கு அருகில் கண்டி இராச்சியத்தினால் கட்டப்பட்டது. இக்கோட்டை தந்திரோபாய கல் அரணாகவும் கண்டி இராச்சியத்தின் புறக்காவலாகவும் செயற்பட்டது. ஆங்கிலேயர் காலத்தில், இம்மலையில் சுரங்கம் அமைத்து தேயிலை, கோப்பி ஆகியவற்றை இதனூடாக, கொழும்பு-கண்டி தொடருந்துப் பாதையில் கொண்டு செல்ல செயற்படுத்தினர்.

போர்த்துக்கேயர் கண்டியை கைப்பற்ற முயன்றதால் கண்டியின் இரண்டாம் இராசசிங்கன் ஒல்லாந்தருடன் மறைமுக பேச்சு வார்த்தையில் ஈடுபட்டான். போர்த்துக்கேயர் கண்டி மீதான படையெடுப்புக்கள் சில பின்னடைவுகளின் பின் வெற்றி பெற்றது. இதனால் பலனக் கோட்டை போர்த்துக்கேயரால் கைப்பற்றப்பட்டது.

## உசாத்துணை

பகுப்பு:கண்டி மாவட்டம்
பகுப்பு:இலங்கையின் தொல்லியற்களங்கள்
பி. வி. சுப்ரமணியம்

thumb | வலது**சுப்புடு** என பரவலாக அறியப்பட்ட **பி. வி. சுப்ரமணியம்** (இறப்பு: 29 மார்ச் 2007) இந்தியாவைச் சேர்ந்த இசை, நடன விமர்சகர் ஆவார். *த ஸ்டேட்ஸ்மேன்* எனும் ஆங்கிலப் பத்திரிகையில் இசை, நடனம் குறித்த விமர்சனங்களை ஏறத்தாழ 60 ஆண்டுகள் எழுதியவர். தமிழ்ப் பத்திரிகைகளிலும் இசை விமர்சனங்கள் எழுதினார்.

## வாழ்க்கைக் குறிப்பு
வாழ்வின் ஆரம்பத்தில் பர்மாவில் நாடக நிறுவனங்களில் இசையமைப்பாளராக பணியாற்றினார். ஆர்மோனியமும், கீபோர்டும் வாசிப்பதில் இவர் திறன் கொண்டிருந்தார். இரண்டாம் உலகப் போரின் காரணமான இவரின் குடும்பம் இந்தியாவிற்கு திரும்பியது. புது தில்லியில் நடுவண் அரசின் பொருளாதாரத் துறை அமைச்சகத்தில் பணியில் சேர்ந்தார். 

## இசைப் பணி
கருநாடக இசையை ஆர்மோனியத்தில் திறமையாக வாசிக்கும் திறன் படைத்த இவர், புகழ்பெற்ற பாடகர்களுடனும் நடனக் கலைஞர்களுடன் இணைந்து பணியாற்றினார். அவர்களில் குறிப்பிடத்தக்கவர் யாமினி கிருஷ்ணமூர்த்தி (பரதநாட்டியம், குச்சிப்புடி நடனக் கலைஞர்) ஆவார்.  

## இவர் குறித்து வெளியான நூல்கள்
* BEYOND DESTINY - The Life and Times of Subbudu; எழுதியவர்: லட குருடேன் சிங்; வெளியீட்டாளர்: பாரதிய வித்யா பவன், மும்பை.

## மறைவு
வாழ்வின் கடைசி ஆண்டுகளில் நோய்வாய்ப்பட்டிருந்த சுப்புடு, 29 மார்ச் 2007 அன்று புது தில்லியில் காலமானார்.  

## மேற்கோள்கள்

## வெளியிணைப்புகள்
* His knowledge gave him the courage – ஒரு நினைவஞ்சலி
* The lost art of music criticism

பகுப்பு:2007 இறப்புகள்
பகுப்பு:1917 பிறப்புகள்
பகுப்பு:இந்திய ஊடகவியலாளர்கள்
பகுப்பு:கருநாடக இசை விமர்சகர்கள்
பசுரா

**பசுரா** (**Basra**, also written **Basrah**) (; BGN: **Al Başrah**) என்பது பசுரா மாகாணத்தின் தலைநகரமாகும். இது ஈரானின் தென்மேற்கில் சாட் அல்-அராப் ஆற்றின் கரையில் அமைந்துள்ளது. இது குவைத்திற்கும், ஈரானிற்கும் இடையிலமைந்துள்ளது. 2012இன் மக்கள்தொகை கணிப்பீட்டின் அடிப்படையில் இதன் மக்கள் தொகை 1.5 மில்லியன் ஆகும். பசுரா ஈராக்கின் முக்கிய துறைமுகங்களுள் ஒன்றாகவும் விளங்குகிறது.

## அமைவிடம்
பசுரா பாரசீகக் குடாவிற்கு கீழ் நோக்கி அமைந்துள்ள சாட் அல்-அராப் நீர்வழியில் அமைந்துள்ளது. சாட் அல்-அராப் நீர்வழி பசுராவின் கிழக்கு எல்லையும் மற்றும் பசுரா நீர்வழி பசுராவின் மேற்கு எல்லையையும் வரையறுக்கின்றன. இந்நகரம் நீர்ப்பாசனம் மற்றும் வேறு விவசாயப் பயன்பாட்டிற்கு அமைக்கப்பட்ட நீரோடைகள் மற்றும் கால்வாய்களைக் கொண்ட ஒரு சிக்கலான வலையமைப்பால் ஊடுருவப்பட்டுள்ளது. இவ்வோடைகள் பொருட்களையும் மற்றும் மக்களையும் நகரம் முழுவதும் கொண்டு செல்ல போக்குவரத்திற்காக பயன்படுத்தப்படுகின்றன. ஆனால் கடந்த இரு தசாப்தங்களாக இந்த நீரோடைகள் மாசடைந்ததாலும், தொடர் நீர்மட்ட வற்றலாலும் போக்குவரத்து செய்வது சாத்தியமாக இல்லை. பசுரா பாரசீகக் குடாவிலிருந்து இல் அமைந்துள்ளது.

## காலநிலை

கோப்பென் காலநிலை வகைப்பாட்டின் அடிப்படையில் பசுரா சூடான பாலைவனக் காலநிலையைக் கொண்டுள்ளது. கடற்கரை ஓரமாக அமைந்துள்ளதன் காரணமாக பசுராவை சூழவுள்ள பிரதேசங்களை விட பசுரா அதிக மழைவீழ்ச்சியைப் பெறுகிறது. சூன் தொடக்கம் ஆகத்து வரையான கோடை கால மாதங்களில், பசுரா தொடர்ந்து உலகில் அதிக சூடான நகரங்களில் ஒன்றாக விளங்குகிறது. சூலை தொடக்கம் ஆகத்து வரையில்  வெப்பநிலையைக் கொண்டு அதிக சூடாக காணப்படும். குளிர்காலத்தில் பசுரா சராசரி வெப்பநிலையாக  கொண்டு மிதமாக காணப்படும். குளிர்கால இரவுகளில் குறைந்த வெப்பநிலையாக  காணப்படும். இந்நகரம் சதுப்பு பாரசீக வளைகுடா அருகாமையில் இருப்பதன் காரணமாக சில வேளைகளில் 90%க்கும் அதிகமான ஈரப்பதத்தைக் கொண்டிருக்கும். 

## மேற்கோள்கள்

பகுப்பு:ஈரானின் நகரங்கள்
அடும்பு

thumb|right|250px|பூவுடன் அடும்புக் கொடி
thumb|right|250px|தரையில் படர்ந்திருக்கும் அடும்புக் கொடி
**அடும்பு** அல்லது **அடம்பு** (*Beach Morning Glory* / *Goat's Foot*; *Ipomoea pes-caprae*) என்பது ஒருவகையான படரும் கொடி ஆகும். இது கடற்கரையிலும் வறண்ட மணல் மேட்டிலும் படர்ந்து வளரும். சங்க இலக்கியங்களின் பல பாடல்களில் நெய்தல் நிலத்திலே விளைவதை குறித்துள்ளனர்.
நற்றிணை என்னும் நூலில் (பாடல் 254ல்)
'குன்றோங்கு வெண்மணல் கொடியடும்பு கொய்தும்' என்று குறிப்பிடப்படுகின்றது. இப்பூவை சிவபெருமான் தனது சடையில் அணிந்திருப்பதாக திருநாவுக்கரசர் தனது தேவாரத்தில் "அடும்புங் கொன்றையும் வன்னியும் மத்தமும் துடும்பல் செய்சடைத் தூமணிச் சோதியான்" (5.84.6) குறிப்பிடுகிறார்.   இதன் இலை ஆட்டுக்காலின் குளம்படி போலும் கவைத்து (இரு கிளையாக) உள்ளதைப் பற்றி தமிழ் இலக்கியங்கள் கூறுவதைப்போலவே அறிவியலிலும் Biloba குறிக்கப்பட்டுள்ளது. இக்கொடியின் மலர் செந்நீல நிறத்தில் பெரியதாக இருக்கும். இச்செடி இருவிதை நிலைத்திணை வகையைச் சேர்ந்தது (Dicotyledons).
[மலையாளப் பெயர்: அடும்பு வள்ளி, இந்திப்பெயர்: டோப்படிலேடா]

கடற்கரை, ஆற்றங்கரை ஓரங்களில் வளரக்கூடியது அடம்பு.பல்வேறு நன்மைகளைக் கொண்ட இது படர்ந்து கொடியாக இருக்கும். இதற்கு ஆட்டுக்கால் அடம்பு என்ற பெயரும் உண்டு. அடம்பின் இலைகள் ஆட்டுக்கால் போன்ற தோற்றம் கொண்டது.  இலைகள் கடினமாகவும் புக்கள் நீல நிறத்திலும் காணப்படும். அாிய வகை மருத்துவ மூலிகையானது வயிற்றுப்போக்கை நிறுத்தக்கூடியது. மலச்சிக்கலைப் போக்கும். சிறுநீரை பெருக்கும் தன்மை உடையது. 

## உசாத்துணைகள்
* பி. எல். சாமி, * 'சங்க இலக்கியத்தில் செடி கொடி விளக்கம்' *, திருநெல்வேலி சைவ சித்தாந்தக் கழகம், 1967, பக். 1-184.
* மா. ந. புஷ்பா, ,* குறிஞ்சிப்பாட்டுத் தாவரங்கள் தொகுப்பேடு *, அரசுத் தொல்லியல், அருங்காட்சியகத் துறையின் ஆணையர், சென்னை 6000 008, ஆண்டு 2002, பக். 1-84

## மேற்கோள்கள்

## வெளி இணைப்புகள்
* ஆட்டின் குளம்படி என ஆங்கிலத்திலும் வழங்கப்படும் அடும்பின் படங்கள்
* அடும்பு பற்றி ஆஸ்திரேலியாவில் குயின்ஸ்லாந்தின் சூழல்காப்புத் துறையின் 2-பக்க விளக்கம்*

பகுப்பு:கொடிகள்
பகுப்பு:மூலிகைகள்
பகுப்பு:குறிஞ்சிப் பாட்டில் வரும் மலர்கள்
பகுப்பு:தமிழ்நாட்டின் தாவரங்கள்
1694

**1694** (MDCXCIV) கிரெகொரியின் நாட்காட்டியில் ஒரு வெள்ளிக்கிழமையில் ஆரம்பமான சாதாரண ஆண்டு ஆகும். அல்லது 10-நாட்கள் பின்தங்கிய பழைய யூலியன் நாட்காட்டியில் திங்கட்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* பெப்ரவரி 5 - நன்னம்பிக்கை முனையில் இருந்து பட்டாவியா நோக்கிச் சென்ற *ரிடர்சாப் வான் ஒலாந்து* என்ற டச்சுக் கப்பல் கடலில் மூழ்கியது.
* மார்ச் 1 - எச்,எம்,எசு *சசெக்சு* என்ற 13 கப்பல்கள் கொண்ட தொகுதி ஒன்று ஜிப்ரால்ட்டர் அருகே மூழ்கியதில் 1,200 பேர் வரை உயிரிழந்தனர்.
* சூலை 3 - யாழ்ப்பாணப் பட்டணத்தின் டச்சுத் தளபதி புளோரிசு புளொம் யாழ்ப்பாணத்தில் காலமானார். என்ட்றிக்கு சுவாடிக்குரூன் என்பவர் புதிய தளபதியாக நியமிக்கப்பட்டார்.
* சூலை 27 - இங்கிலாந்து வங்கி நிறுவப்பட்டது.
* செப்டம்பர் 5 - இங்கிலாந்து, வாரிக்கு நகரில் பெரும் தீ பரவியது.
* டிசம்பர் 3 - இங்கிலாந்தில் மூன்று ஆண்டுகளுக்கு ஒரு முறை பொதுத்தேர்தல் இடம்பெற வகை செய்யும் சட்டமூலம் நாடாளுமன்றத்தில் நிறைவேற்றப்பட்டது.
* டிசம்பர் 28 - இங்கிலாந்தின் இரண்டாம் மேரி அரசி பெரியம்மை நோயினால் தனது 32 வது அகவையில் வாரிசு எவருமின்றி காலமானார். இவரின் கணவர் இங்கிலாந்தின் மூன்றாம் வில்லியம் தனியே ஆட்சி செய்தார்.
*  அத்திலாந்திக் அடிமை வணிகத்தில் ஈடுபட்டிருந்த *ஹனிபல்* என்ற இங்கிலாந்து அடிமைக் கப்பல் பெனின் அருகே தனது பயணத்தை முடித்துக் கொண்டது. கப்பலில் இருந்த 692 அடிமைகளில் அரைவாசிப் பேர் கப்பலில் மாண்டனர்.
* யோசப் வாசு அடிகள் இலங்கையில் மாதோட்டம், பூநகரி, யாழ்ப்பாணம் ஆகிய இடங்களுக்குப் பயணம் மேற்கொண்டார்.

## பிறப்புகள்

* சனவரி 3 - சிலுவையின் புனித பவுல், இத்தாலிய புனிதர் (இ. 1775)
* நவம்பர் 21 - வோல்ட்டயர், பிரெஞ்சு மெய்யியலாளர் (இ. 1778)

## இறப்புகள்
* செப்டம்பர் 28 - காப்ரியல் மௌடன், பிரெஞ்சு கணிதவியலாளர் (பி. 1618)
* நவம்பர் 28 - மட்சுவோ பாஷோ, சப்பானியக் கவிஞர் (பி. 1644)
* நவம்பர் 29 - மார்செல்லோ மால்பிஜி, இத்தாலிய மருத்துவர் (பி. 1628)

## மேற்கோள்கள்
மாப்பாகலைக் கோட்டை

**மாப்பாகலைக் கோட்டை** (*Mapagala fortress*) என்பது முதலாம் காசியப்பன் சிகிரியா நகரை உருவாக்க முன்பு, அனுராதபுர இராச்சியத்தின் பண்டைய அரணிடப்பட்ட தொகுதியாகும். இது சிகிரியாவின் தென் பகுதியில் சிகிரியா குளத்திற்கு அருகில் அமைந்துள்ளது.

இது வடிவமற்ற 20 அடி உயரமான பெருங்கற்பாறைகளினால் கட்டப்பட்டது. ஒவ்வொரு கற்களும் பரந்ததும் பருமனானதும், சில 10 அடி உயரமும் 4 அடி நீளமும் கொண்டவை. உலோகக் கருவிகள் பயன்பாட்டுக்கு முன்னர் இது கட்டப்பட்டிருக்கலாம் என நம்பப்படுகிறது. 

## மேற்கோள்கள்

## மேலதிக வாசிப்பு
* 

பகுப்பு:இலங்கையில் உள்ள கோட்டைகள்
பகுப்பு:மாத்தளை மாவட்டம்
கட்டம் கட்டு

**கட்டம் கட்டு**, எனப்படும் விளையாட்டு பலர் விளையாடக்கூடிய விளையாட்டாகும். இதை புள்ளிகளும் கட்டங்களும், நான்கு புள்ளி விளையாட்டு என்றவாறும் அழைப்பர். இதை காகிதத்தாளில் கூட விளையாடலாம். விளையாடுவோரின் விருப்பம்போல் வரிசைகளை அமைத்து, ஒவ்வொரு வரிசையிலும், விரும்பிய எண்ணிக்கையிலான புள்ளிகளை சம இடம்விட்டு வரைய வேண்டும்.

ஒவ்வொருவராக இரு புள்ளிகளை இணைக்க வேண்டும். அடுத்தடுத்து உள்ள இரு புள்ளிகளை மட்டுமே கோடிட்டு இணைக்க வேண்டும். கோடு நேர்க்கோடாகவோ, படுக்கைக்கோடாகவோ இருக்க வேண்டும். குறுக்குகோட்டால் இணைக்கவே கூடாது. சதுரம் அமைக்க தேவையான நான்கு புள்ளிகளில் ஏற்கனவே மூன்று கோடுகள் இணைக்கப்பட்டிருந்தால், நான்காவது கோட்டை வரைந்து சதுரத்தின் உள்ளே தன் குறியீட்டை வரைந்து கொள்ளலாம். தாளில் எல்லா புள்ளிகளும் அருகிலுள்ள புள்ளிகளோடு இணைக்கப்பட்டு, எல்லா இடங்களிலும் சதுரங்கள் உருவானவுடன் ஆட்டம் முடிவடையும். யார் அதிக சதுரங்களில் தன் குறியீட்டை வரைந்துள்ளாரோ அவரே வெற்றியாளர்.

ஆட்டத்தின் தொடக்கத்தில் ஒவ்வொருவரும் தமக்கு விருப்பமான இடங்களில் கோடிட்டு கொண்டே வருவர். சிலர் உத்தியை கையாண்டு, அடுத்தடுத்து கோடுகளை இட்டு, சங்கிலி போல அமைத்து, அதிக சதுரங்களை பெற திட்டம் வகுப்பர். எதிராளி ஒரு கோடிட்டவுடன் அத்தனை சதுரங்களையும் தனதாக்கி கொள்வார்.

## சான்றுகள்

* 
* 
* David Wilson, Dots-and-Boxes Analysis .  Contains computer analysis of small boards.
* Ilan Vardi, Dots Strategies.

பகுப்பு:கணித விளையாட்டுகள்
பகுப்பு:சிறுவர் விளையாட்டுகள்
பகுப்பு:பேப்பர் - பேனா விளையாட்டுகள்
பகுப்பு:கணித்தல் விளையாட்டுகள்
செலீனியம் ஆக்சிபுரோமைடு

**செலீனியம் ஆக்சிபுரோமைடு** *(Selenium oxybromide)* என்பது SeOBr2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.

## தயாரிப்பு முறை
செலீனியம் ஈராக்சைடு மற்றும் செலீனியம் நான்குபுரோமைடு சேர்மங்கள் வினைபுரிவதால் செலீனியம் ஆக்சிபுரோமைடு உருவாகிறது. செலீனியம் மற்றும் செலீனியம் ஈராக்சைடு இரண்டும் புரோமினுடன் வினைபுரிந்து செலீனியம் ஒருபுரோமைடு மற்றும் செலீனியம் நான்குபுரோமைடு முதலியன உருவாகின்றன. செலீனியம் நான்கு புரோமைடில், செலீனியம் ஈராக்சைடை கரைப்பதன் மூலமாக செலீனியம் ஆக்சிபுரோமைடு உருவாக்கப்படுகிறது.

:2 Se + Br2 → Se2Br2
:Se2Br2 + 3 Br2 → SeBr4
:SeBr4 + SeO2 → 2 SeOBr2

## பண்புகள்
செம்பழுப்பு நிறத்திண்மமாகக் காணப்படும் செலீனியம் ஆக்சிபுரோமைடு குறைவான உருகுநிலையைக் (41.6 ° செ) கொண்டுள்ளது. இச்சேர்மத்தின் வேதிப் பண்புகள் செலீனியம் ஆக்சிகுளோரைடின் வேதிப்பண்புகளை ஒத்துள்ளன. 220° செ வெப்ப நிலையில் செலீனியம் ஆக்சிபுரோமைடு கொதிப்பதாலும், கொதி நிலைக்கு அருகாமையிலான வெப்பநிலையில் சிதைவடைந்து விடுவதாலும் காய்ச்சி வடித்தல் முறையில் இச்சேர்மத்தைத் தூய்மைப்படுத்தும் முறை இயலாமல் போகிறது. உருகுநிலைக்குச் சற்று அதிகமான திரவ நிலையில் இச்சேர்மத்தின் மின் கடத்துகைத் திறன் 6×10−5 சிமென்சு/மீட்டர் ஆகும். தண்ணீரால் SeOBr2 நீராற்பகுப்பு|நீராற்பகுக்கப்பட்டு]] செலீனியசு அமிலம் (H2SeO3) மற்றும் ஐதரசன் புரோமைடு ( HBr) இரண்டும்  உருவாகின்றன.

SeOBr2 அதிக வினைத்திறன் கொண்ட ஒரு சேர்மமாகும். திரவநிலை செலலீனியம் ஆக்சிபுரோமைடே பெரும்பாலான வினைகளில் பங்கேற்கிறது. இச்சேர்மத்தில் செலீனியம் உலோகம் கரைந்து Se2Br2 உருவாகிறது. இரும்பு, தாமிரம், தங்கம், பிளாட்டினம் மற்றும் துத்தநாகம் போன்ற தனிமங்கள் யாவும் செலினியம் ஆக்சிபுரோமைடால் தாக்கப்படுகின்றன.
 
## மேற்கோள்கள்

பகுப்பு:செலீனியம்(IV) சேர்மங்கள்
பகுப்பு:ஆக்சோ ஆலைடுகள்
சீதவாக்கைக் கோட்டை

thumb|300px|சீதவாக்கைக் கோட்டையின் 1690 ஆம் ஆண்டு வரைபடம் (கீழ் வலப்பக்க மூலை
**சீதவாக்கைக் கோட்டை** (*Sitawaka fort*) என்பது அவிசாவளையில் சீதாவக்கை அரசினால் கட்டப்பட்டது. இது முதலாம் ராஜசிங்கனின் மாளிகையுடன் சேர்ந்து இருந்தது. இக்கோட்டையில் ஏரிக்கரையை நோக்கியவாறு பீரங்கி பொருத்தப்பட்டிருந்தது.

சீதவாக்கைக் கோட்டையும் அரச மாளிகையும் அழிக்கப்பட்டு, தற்போது அதன் எச்சங்களை அவிசாவளை - பன்வளை வீதியில் காணலாம்.

## உசாத்துணை

பகுப்பு:இலங்கையில் உள்ள கோட்டைகள்
பகுப்பு:கொழும்பு மாவட்டம்
பகுப்பு:இலங்கையின் தொல்லியற்களங்கள்
தோல் சிவத்தல்

**தோல் சிவத்தல்** (Rubor, flushing) என்பது ஒருவர் பல்வேறு உடலியக்கக் காரணங்களால் குறிப்பிட்ட அளவு முகம் மற்றும் பிற சருமப் பகுதிகளில் சிவந்திருத்தலைக் குறிக்கிறது. நெருங்கியத் தொடர்புடையதாக இருந்தாலும், தோல் சிவத்தல் முகம், காது மடல்கள், கன்னம் ஆகியவற்றில் மேலோட்டமாக ஏற்படும் முகம் சிவத்தலிலிருந்து (blushing) வேறுபடுகிறது. முகம் சிவத்தல் பொதுவாக மனவுளைவு, கோபம் அல்லது காதல்வயப்பட்டத் தூண்டுதல்கள் ஆகிய உணர்ச்சிகளின் அழுத்தங்களைப் பிரதிபலிப்பதாகக் கருதப்படுகிறது. தோல் சிவத்தல், குருதிச் சுற்றோட்டத்தில் புற்றனைய நோய்க்கூட்டறிகுறியினால் (குடல் மஞ்சள் கட்டி; carcinoid syndrome) ஏற்படும் இயக்குநீர் (செரடோனின், திசுநீர்த்தேக்கி) சுரப்புகளினாலும் ஏற்படலாம். 

## காரணிகள்
தோல் சிவத்தலுக்கான சில காரணிகள் கீழேப் பட்டியலிடப்பட்டுள்ளன:
* அதிகளவு உயிர்ச்சத்து பி3 (நியாசின்) எடுத்துக்கொள்வது
* இழையவாதம் (fibromyalgia)
* உணர்ச்சிகள்: கோபம், மனவுளைவு (embarrassment)
* கடும் வெயில்
* கடுமையான இருமல்
* கடுமையான வலி
* காரமான உணவுவகைகள்
* குடல் மஞ்சள் கட்டி
* குரோமபின் திசுக்கட்டி (pheochromocytoma) 
* குஷிங் கூட்டறிகுறி (Cushing's Syndrome)
* சூடான குளியல்
* திடீரென உடற் பயிற்சியை நிறுத்துதல்
* மதுசாரத்தினால் ஏற்படும் முகம்சிவத்தல்
* மதுசாரத்துடன் நுண்ணுயிர் எதிர்ப்பிகளைக் கலந்து உட்கொள்ளல்
* அதிதைராய்டியம்
* இதயத் துடிப்பு மிகைப்பு
* இரத்தச் சர்க்கரை அதிகரிப்பு
* இரத்தநாள விரிவூக்கிகள்
* ஒவ்வாமை அல்லது நோய்த்தொற்று)ஆகியவற்றால் ஏற்படும் அழற்சி
* காஃவீன் நுகர்வு
* காய்ச்சல்
* கார்பனோராக்சைடு நச்சூட்டம்
* கேடயச்சுரப்பிப் புற்று
* தலைவலி
* திசுநீர்த்தேக்கி
* தும்மல் 
* நாட்பட்ட நுரையீரல் அடைப்பு நோய்
* நீர்ப்போக்கு
* பாலுறவு
* புணர்ச்சிப் பரவசநிலை
* மதுசாரம், எரோயின், கோக்கைன் போன்ற கேளிக்கை மருந்துகள்.

## மேற்கோள்கள்
செயின்ட் மரினோ நகரம்

**செயின்ட் மரினோ** (City of San Marino) என்பது இத்தாலியக் குடாநாட்டில் அமைந்துள்ள செயின்ட் மரினோ குடியரசின் தலைநகரம் ஆகும்.  இது எட்ரியாட்டிக் கடலின் அருகில் அமைந்துள்ளது. இந்நகரத்தின் சனத்தொகை 4,128 ஆகும். இந்நகரத்தின் மொத்தப் பரப்பளவு 7.09 சதுர கிலோமீற்றர்கள் ஆகும். இந்நகரம் கடல் மட்டத்தில் இருந்து 749 மீற்றர் உயரத்தில் அமைந்துள்ளது.  டொகானா மற்றும் போர்கோ மக்கோரி ஆகிய நகரங்களை அடுத்து இதுவே நாட்டின் மூன்றாவது பெரிய நகரமாகும். இந்நகரின் எல்லைகளாக செயின்ட் மரினோ நகராட்சிகளான அக்குவாவிவா, போர்கோ மக்கோரி புளோரென்டினோ, சீசனுவா ஆகியவையும் இத்தாலிய நகராட்சியான செயின்ட் லியோவும் அமைந்துள்ளன.

## வரலாறு
செயின்ட் மரினஸ் என்பவராலும் வேறு சில கிறித்தவ அகதிகளாலும் இந்நகரம் கி.பி. 301 ஆம் ஆண்டில் உருவாக்கப்பட்டது. ரோமானிய அடக்குமுறையிலிருந்து தப்பியோடிய பல அகதிகள் இந்நகரில் வந்து குடியேறினர். இதன் காரணமாக ஐரோப்பாவில் காணப்படும் மிகவும் பழமை வாய்ந்த குடியரசுகளில் செயின்ட் மரினோவும் ஒன்றாக விளங்கியது.

நகரின் பாதுகாப்பு அங்கு கட்டப்பட்ட மூன்று கோபுரங்களினாலும் உறுதிசெய்யப்பட்டது.  அவற்றில் குவைட்டியா எனும் கோபுரம் நகரப் பாதுகாப்பில் முக்கிய இடம் வகித்தது. இது 11ஆம் நூற்றாண்டில் கட்டப்பட்டது. இக்கோபுரத்தை எதிரிகள் எவரும் கடக்க முடியாது. இதனால் எதிரிகளின் பல்வேறு தாக்குதல்களில் இருந்து இந்நகரம் பாதுகாப்புப் பெற்றது.

சிலுவை யுத்தத்தின் போது நகரப் பாதுகாப்பிற்கு மேலும் ஓர் கோபுரம் தேவைப்பட்டமையினால் செச்டா எனும் கோபுரம் 13 ஆம் நூற்றாண்டில் கட்டப்பட்டது. அத்துடன் மூன்றாவது கோபுரமாக 14 ஆம் நூற்றாண்டின் மொன்டேல் எனும் கோபுரம் கட்டப்பட்டது. மேற்குறிப்பிட்ட இரு கோபுரங்களிலும் பார்க்க இது சிறியதாகும்.

## பொருளாதாரம்
கற்களைப் பிரித்தெடுத்தல் மற்றும் செதுக்குதலின் மூலமே இந்நகரின் தற்போதைய பிரதான பொருளாதாரத் தேவைகள் பூர்த்தி செய்யப்படுகின்றன. எனினும் சுற்றுலாக் கைத்தொழில், வர்த்தகம், விற்பனைப் பொருட்கள், தபால் முத்திரைகள், விவசாயக் கைத்தொழில் போன்றவற்றின் மூலமும் நகரின் பொருளாதாரத் தேவைகள் பூர்த்தி செய்யப்படுகின்றன. 

## அடையாளங்கள்
இந்நகரிற்கு ஆண்டுதோறும் மூன்று மில்லியனுக்கும் அதிகமான மக்கள் வருகை தருகின்றனர். இதனால் இது சுற்றுலாத்துறையில் வளர்ச்சி பெறும் நகரங்களில் ஒன்றாக விளங்குகின்றது. ஆண்டுதோறும் வருகின்ற சுற்றுலாப்பயணிகளில் 85% ஆனோர் இத்தாலியர்களே ஆவர். அத்துடன் இங்கு ஆயிரத்திற்கும் மேற்பட்ட பல்வேறு வகையான சில்லறை விற்பனை நிலையங்கள் காணப்படுகின்றன. 

## போக்குவரத்து
நீண்ட வளைந்த அகலமான தெருக்களை இங்கு அதிகமாகக் காணலாம். இந்நகர் சாய்வான மலைப்பாங்கான இடமொன்றில் அமைந்துள்ளமையால் நகரின் மையப்பகுதியில் மோட்டார் கார்கள் ஓட்டுவதற்குத் தடை விதிக்கப்பட்டுள்ளது.

## விளையாட்டு
இந்நகரில் எஸ்.எஸ்.முரட்டா (S.S. Murata)மற்றும் எஸ்.பி.ட்ரே பென்னே (S.P. Tre Penne) எனும் இரு காற்பந்து அணிகள் இருக்கின்றன. 2006 ஆம் ஆண்டில் இடம்பெற்ற குளிர்கால  ஒலிம்பிக் போட்டிகளின் போது ஒலிம்பிக் தீபமானது இந்நகரினூடாகவும் சென்றுள்ளது.

## படத்தொகுப்பு

படிமம்:View of Mount Titano - San Marino.jpg|குவைட்டியா கோபுரம்
படிமம்:Second Tower in San Marino and Paragliding.jpg
படிமம்:Montale Tower.jpg


## மேற்கோள்கள்

பகுப்பு:ஐரோப்பியத் தலைநகரங்கள்
புனோம் பென்னின் புராணக்கதை

**புனோம் பென்னின் புராணக்கதை** *(Phnom Penh Legend)* என்பது புனோம் பென் நகரம் தோன்றியது எப்படி என்பதைக் கூறும் ஒரு புராணக்கதையாகும்.
  
பென் என்ற ஒரு பணக்காரப் பெண், இன்றைய புனோம் பென்னின் புறநகர்பகுதியில் அமைந்துள்ள ஒரு கிராமத்தில் வாழ்ந்து வந்தாள். மீகாங் ஆற்றில் வெள்ளப் பெருக்கு ஏற்பட்டபோது,  உள்ளீடற்ற மரமொன்று அவளுக்குச் சொந்தமான புல்வெளிக்கு மிதந்து வந்தது. அம்மரத்தில் நான்கு வெண்கல புத்தர் சிலைகள் இருந்தன. புத்தர் ஒரு புதிய வீட்டிற்குள் வரவேண்டும் என்று விரும்புவது போன்ற ஒரு அடையாளமாக அக்காட்சி அவளுக்குத் தோன்றியது. அதனால் அவள் புத்தருக்காக அங்கு ஒரு கோவில் கட்டினாள்.  இப்போதும் தலைநகர் புனோம் பென்னில் அந்தக் கோயிலும் இருப்பதாக நம்பப்படுகிறது.

பென் உருவாக்கிய அக்கோயில் பெரும் புகழுடன் வளர்ச்சியடைந்தது. பக்தர்கள் கூட்டம் கூட்டமாக கோயிலுக்கு வரத் தொடங்கினர். நூறு ஆண்டுகளுக்கு பின்னர் அங்கோர் படை சியாம் நகரின் மீது படையெடுத்த போது, கம்போடியாவின் தலைநகரம் புனோம் பென்னுக்கு மாற்றப்பட்டது. கெமர் மொழியில் புனோம் என்ற சொல்லின் பொருள் குன்று என்பதாகும். எனவே புனோம் பென் என்றால், பென் என்ற பெண்ணுக்குச் சொந்தமான மலை என்று பொருளாகும். அப்பெண் கட்டியதாக நம்பப்படும் அக்கோயில் மிகவும் பழமை வாய்ந்த நூற்றாண்டுகளுக்கு முந்தைய கோயில் ஆகும். அக்கோயிலை புனோம் வாட் என்று அல்லது மலைக் கோயில் என்று அழைக்கிறார்கள்.

## சான்று
**Major World Nations: Cambodia* by Claudia Canesso.

## இவற்றையும் காண்க
*புனோம் பென்

பகுப்பு:புனோம் பென்
பகுப்பு:கம்போடியாவின் நகரங்கள்
அரன்டோராக் கோட்டை

**அரன்டோராக் கோட்டை** (*Arandora Fort*) என்பது குருநாகலில் போர்த்துக்கேயரால் கட்டப்பட்ட கோட்டையாகும். இது 1665 இல் ஒல்லாந்தரால் கைப்பற்றப்பட்டது.
thumb|300px|அரன்டோராக் கோட்டையின் 1690 ஆம் ஆண்டு வரைபடம் (கீழ் இடப்பக்க மூலை)

இக்கோட்டை போர்த்துக்கேயரின் ஆதார முகாமாகவும் இடச்சுக்காரரின் அரணாகவும், குறிப்பாக கண்டி அரசன் இரண்டாம் இராசசிங்களின் படைகளுக்கு எதிராக செயற்பட்டது. 1670 ஒக்டோபரில் இல் கண்டியப் படைகள் இக்கோட்டையைக் கைப்பற்றி இடச்சுப் படையினரை சிறை பிடித்தனர். சிறை பிடிக்கப்பட்டவர்களின் விடுதலை எளிதாக்க மட்டக்களப்பு, கொட்டியாரம், கற்பிட்டி துறைமுகங்களை இடச்சுக்காரர் மூடினர்.

## உசாத்துணை

* 

பகுப்பு:குருணாகல் மாவட்டம்
பகுப்பு:இலங்கையில் உள்ள போர்த்துக்கீசக் கோட்டைகள்
ஹேங்மேன் (விளையாட்டு)

**ஹேங்மேன்** என்பது கணித்து விளையாடக்கூடிய சொல் விளையாட்டு. இதை இருவர் மட்டுமே விளையாட முடியும். இந்த விளையாட்டுக்கு காகிதத்தாளும் எழுதுகோலும் போதுமானவை. ஒருவர் ஒரு சொல்லை மனதில் நினைத்துக் கொண்டு, சில எழுத்துக்களை மட்டும் காகிதத்தில் எழுதி, மற்றவற்றுக்கு அடிக்கோடிட்டுக் காட்டுவர். மற்றொருவர், அந்த எழுத்துக்கள் என்ன என்று கண்டுபிடித்து, முழுச் சொல்லையும் கண்டுபிடிக்க வேண்டும். குறிப்பிட்ட வாய்ப்புகளுக்குள் (எ.கா: ஆறு) கண்டுபிடிக்காவிட்டால் தோற்றவர் ஆவார். இந்த விளையாட்டு பெரும்பாலும் ஆங்கிலச் சொற்களை முன்னிறுத்தி இருந்திருக்கிறது என்ற போதிலும், எந்த மொழிச் சொல்லையும் வைத்து விளையாட முடியும். ஒவ்வொரு தவறான கணிப்புக்கும் ஒவ்வொரு கோடாக வரைந்து, இறுதி வாய்ப்பில் ஒருவரை தூக்கில் போடுவது போல் படம் வரையப்படுவதால் இப்பெயர் பெற்றுள்ளது.

## விளையாடும் முறை
ஒரு சொல்லை மனதில் நினைத்துக் கொண்டு, சில எழுத்துக்களை மட்டும் எழுதி, மற்றவற்றிற்கு அடிக்கோடிட்டு காட்ட வேண்டும். சொல்லானது இலக்கணப் பொருள் உடையதாக இருக்க வேண்டும். ஆட்பெயர்களையோ, இடப்பெயர்களையோ, சொற்சுருக்கங்களையோ நினைத்துக் கொள்ளக் கூடாது. எதிராளி ஒவ்வொரு எழுத்தாக கணித்து கொண்டே வருவார். கணித்த எழுத்து சரியாக இருந்தால், அது எந்தெந்த இடங்களில் வந்துள்ளதோ, அந்த இடங்களில் எழுதுவார் சொல்லை மனதில் நினைத்தவர். அருகருகே எழுத்துக்கள் வர வர, சொல்லை கணிப்பது எளிமையாகிவிடும். தவறான ஒவ்வொரு கணிப்பிற்கும் கோடுகள் இணைத்து தூக்கு மேடையையும், மனிதரின் உருவத்தையும் வரைந்து கொண்டே வருவார் சொல்லை மனதில் நினைத்தவர். குறிப்பிட்ட எண்ணிக்கைக்குள் கணித்து வெற்றி வாகை சூடலாம். தவறினால், கோடுகள் வரையப்பட்டு, ஒரு பொம்மை தூக்கி போடுவதைப் போல படம் வரையப்படும். ஆட்டம் முடிவுக்கு வரும்.

தூக்கு மேடைக்கு பதிலாக வேறு படங்களை வரைந்தும் விளையாடுவது உண்டு. ஒரு ஆப்பிள் மரத்தை பல ஆப்பிள் பழங்களுடன் வரைந்து, ஒவ்வொரு தவறான கணிப்பிற்கும் ஆப்பிளை அழித்துக் கொண்டே வருவர்.

## எடுத்துக்காட்டு
விளையாட்டின் எடுத்துக்காட்டை பார்க்கவும்.

## சான்றுகள்

## இணைப்புகள்
*   ஹேங்மேன் விளையாட்டுக்கான 25 சிறந்த சொற்கள்
* 

பகுப்பு:சிறுவர் விளையாட்டுகள்
பகுப்பு:கணித்தல் விளையாட்டுகள்
பகுப்பு:பேப்பர் - பேனா விளையாட்டுகள்
பகுப்பு:சொல் விளையாட்டுகள்
இங்கிலாந்தின் மூன்றாம் வில்லியம்

**இங்கிலாந்தின் மூன்றாம் வில்லியம்** (*William III*, , 4 நவம்பர் 1650 – 8 மார்ச் 1702) என்பவர் பிறப்பிலேயே ஆரஞ்சு இளவரசனாகப் பிறந்தவரும் 1672 ஆம் ஆண்டிலிருந்து இடச்சுக் குடியரசின் ஒல்லாந்து, சீலாந்து, யுச்சிரெச்ட், கெல்டர்லாந்து, ஒவர்ஜ்ஜிசெல் ஆகிய பிரதேசங்களின் ஆட்சியாளராகவும் 1689 ஆம் ஆண்டிலிருந்து இறப்புவரை இங்கிலாந்து, அயர்லாந்து, இசுக்கொட்லாந்து ஆகியவற்றின் மன்னனாகவும் இருந்தவராவார். இசுக்கொட்லாந்தின் மன்னாக இவர் **இரண்டாம் வில்லியம்** என அறியப்படுகின்றார். முறைசாரா வண்ணமாகவும் அன்போடும் இம்மன்னன் வட அயர்லாந்து மக்களாலும் இசுக்கொட்லாந்து மக்களாலும் **பில்லி மன்னன்** என அழைக்கப்பட்டார்.

இம்மன்னையும் இவரது  மனைவியும் இங்கிலாந்தின் இரண்டாம் யேம்சின் மகளுமான இங்கிலாந்தின் இரண்டாம் மேரியையும் ஆட்சியில் அமர்த்துவதை நோக்கமாகக் கொண்டே 1688 ஆம் ஆண்டில் மாண்புமிகு புரட்சி மேற்கொள்ளப்பட்டது.

## மேற்கோள்கள்

## வெளி இணைப்புகள்

* "King Billy", BBC
* House of Orange
* Het Loo Palace

பகுப்பு:பிரித்தானிய அரசர்கள்
பகுப்பு:இங்கிலாந்தின் அரசர்கள்
பகுப்பு:1650 பிறப்புகள்
பகுப்பு:1702 இறப்புகள்
மூன்றாம் அக்கபோதி

**மூன்றாம் அக்கபோதி ** (Aggabodhi III) என்பவன் ஏழாம் நூற்றாண்டில் அனுராதபுர இராசதானியை ஆண்டு வந்த மன்னர்களுள் ஒருவன் ஆவான். இவன் அனுராதபுர இராசதானியை 623 ஆம் ஆண்டிலும் பின்னர் 624 ஆம் ஆண்டு தொடக்கம் 640 ஆம் ஆண்டு வரையென இரு தடவைகள் ஆட்சி செய்தான். இவன் இவனது தந்தையான சிலாமேகவண்ணனின் பின் ஆட்சி பீடம் ஏறினான் இவனின் பின்னர் முதல் தடவை மூன்றாம் செகத்தா திச்சனும் இரண்டாம் தடவை முதலாம் தாதோப திச்சனும் ஆட்சி பீடம் ஏறினர். இவன் மௌரிய வம்சத்தைச் சேர்ந்த அரசன் ஆவான்.

## இவற்றையும் பார்க்க
* ஆட்சியாளர் பட்டியல், இலங்கை

## வெளி இணைப்புகள்
* இலங்கையின் அரசர்களும் ஆட்சியாளர்களும்
* கோர்டிங்டனின் (Codrington) இலங்கையின் (Ceylon) சுருக்க வரலாறு

பகுப்பு:அனுராதபுர மன்னர்கள்
பகுப்பு:இலங்கை மௌரிய மன்னர்கள்
கொல்லம் கடற்கரை

**கொல்லம் கடற்கரை** *(Kollam Beach)* என்பது **மகாத்மா காந்தி கடற்கரை** என்றும் அழைக்கப்படுகிறது. இக்கடற்கரை இந்தியாவின் கேரள மாநிலத்தில் உள்ள கொல்லம் நகரத்தில் இருக்கிறது.
 
இக்கடற்கரையில் சர்வதேசத் தரத்துடன் கூடிய  ஒரு பூங்கா அமைந்துள்ளது. இப்பூங்காவின் பெயர் மகாத்மா காந்தி பூங்காவாகும். இந்தியத் துணை குடியரசுத் தலைவர் சாகீர் உசேன், 1961 ஆம் ஆண்டு சனவரி 1, அன்று இப்பூங்காவைத் தொடங்கி வைத்தார். கேரளாவில் நீச்சல் புறக்காவல் நியமிக்கப்பட்டுள்ள சில கடற்கரைகளில் கொல்லம் கடற்கரையும் ஒன்றாகும். 2005 ஆம் ஆண்டு முதல் இக்கடற்கரையில் இவர்கள் நியமிக்கப்பட்டுள்ளனர். சூலை 2015 ஆம் ஆண்டு நிலவரப்படி கோவளம், வார்கலா மற்றும் கொல்லம் கடற்கரைகள் மட்டுமே நீச்சல் புறக்காவல் வசதி பெற்றிருக்கும் தென் கேரளக் கடற்கரைகளாகும்.  
 
## மீள்பார்வை

அரபிக்கடலின் மலபார் கடற்கரையில் அமைந்துள்ள பழமையானதும் மற்றும் மிகமுக்கியமானதுமான துறைமுகம் கொல்லம் துறைமுகம் ஆகும். இத்துறைமுகத்தில் அனைத்துலக முந்திரி வர்த்தகம் நடைபெறுகிறது. 2010 ஆம் ஆண்டு மதிப்பீட்டின்படி கொச்சித் துறைமுகத்திற்கு அடுத்ததாக இரண்டாவது பெரிய துறைமுகம் கொல்லம் துறைமுகமாகும். கொல்லம் துறைமுகம் சுதந்திரத்திற்கு முன்பு போர்த்துகீசியர், டச்சுக்காரர், மற்றும் ஆங்கிலேயர் என அடுத்தடுத்து அவர்களின் கட்டுப்பாட்டில் இருந்தது.

தங்காசெரி முனையின் தெற்கு மற்றும் தென்கிழக்கில் 1.8 கிலோமீட்டர் நீளத்திற்கு நீண்டிருக்கும் தங்காசெரி அலைதாங்கி கடற்கரை கொல்லம் துறைமுகத்தைப் பாதுகாக்கிறது. கவர்ச்சியான அமைவிடம் மற்றும் அழகான காயல்கள் கொல்லம் கடற்கரையை கேரளாவின் மிகமுக்கியமான சுற்றுலாத்தலமாக மாற்றியுள்ளன.

## கடல்மீன் காட்சியகம்

கொல்லம் கடற்கரையில் 2014 ஆம் ஆண்டு சூன் மாதம் 22 ஆம் நாள் அன்று கடல்மீன் காட்சியகம் அமைக்கும் பணி தொடங்கியது. கேரளாவில் இவ்வகையான திட்டத்துடன் அமைக்கப்பட்ட முதலாவது கடல்மீன் காட்சியகம் இதுவாகும். கொல்லம் நகராட்சி ஆணையத்திற்காக கடற்கரையின் கிழக்குப் பக்கத்தில் துறைமுகப் பொறியியல் துறை இக்கடல்மீன் காட்சியகத்தை கட்டத்தொடங்கியது. இத்திட்டத்திற்கான அடிக்கல் நாட்டு விழா மார்ச்சு மாதம் நடைபெற்றது. திட்டம் 2014 திசம்பர் மாதத்திற்குள் முடிக்கப்படவேண்டும் என்றும் திட்டமிடப்பட்டது. ஒரடுக்காகக் கட்டப்படும் இக்கடல்மீன் காட்சியகத்தில் பல்வேறு கடல்வாழ் உயிரினங்களையும் காட்சிப்படுத்துவதற்காக 40 பெரிய தொட்டிகள் அமைக்கப்படும்.
  
## தங்கச்செரி கலங்கரை விளக்கு

கொல்லம் கடற்கரையில் அமைக்கப்பட்டுள்ள 144 அடி உயரமுள்ள கலங்கரை விளக்கு, இக்கடற்கரையின் மிகமுக்கியமான ஒரு அடையாளமாகும்.

## வரலாற்றுச் சின்னங்கள்

இத்துறைமுகத்திற்கு அருகில் போர்த்துக்கீசியக் கட்டிடங்களின் இடிபாடுகள், டச்சுக் கோட்டைகள் மற்றும் 18 ஆம் நூற்றாண்டு தேவாலயங்கள் முதலியன அவர்களின் ஆட்சிக்கால நினைவுச் சின்னங்களாகக் காட்சி தருகின்றன.

## மேற்கோள்கள்

## புற இணைப்புகள்

* http://www.thehindu.com/news/states/kerala/article2400402.ece 

## படக்காட்சியகம்


Image:Leuchtturm in Kollam.jpg|கொல்லம் கடற்கரையில் கலங்கரை விளக்கு

Image:തങ്കശ്ശേരി_പുലിമുട്ടിൽ_നിന്നൊരു_ദൃശ്യം.JPG|தங்காசெரி அலைதாங்கி கடற்கரை
Image:തങ്കശ്ശേരിയിലെ ഡച്ച് കോട്ടയുടെ അവശിഷ്ടങ്ങൾ.JPG|செயிண்ட் தாமசு கோட்டை
|மாலை நேரக் கொல்லம் கடற்கரை
File:Marine Aquarium (UC) at Kollam Beach.jpg|கொல்லம் கடற்கரையில் கட்டப்பட்டு வரும் கடல்மீன் காட்சியகம்
File:Jalakeli Kendram, Kollam.jpg|சலகள்ளி கேந்திரம்
File:Kollam Corporation Health Club.jpg|கொல்லம் கடற்கரைக்கு அருகில் கொல்லம் மாநகராட்சியின் உடல்நலக் கழகம்


பகுப்பு:கேரளக் கடற்கரைகள்
பகுப்பு:கொல்லத்திலுள்ள சுற்றுலாத் தலங்கள்
முகம் சிவத்தல்

**முகம் சிவத்தல்** (Blushing) என்பது உளவியல் காரணங்களினால் முகம், காது மடல்கள், கன்னம் ஆகியவற்றில் மேலோட்டமாக ஏற்படும் முகம் சிவந்துபோவதைக் குறிக்கிறது. முகம் சிவத்தல் பொதுவாக மனவுளைவு, கோபம் அல்லது காதல்வயப்பட்டத் தூண்டுதல்கள் ஆகிய உணர்ச்சிகளின் அழுத்தங்களைத் தன்னிச்சையாகப் பிரதிபலிப்பதாகக் கருதப்படுகிறது. பல்வேறு உடலியக்கக் காரணங்களால் குறிப்பிட்ட அளவு முகம் மற்றும் பிற சருமப் பகுதிகளில் சிவந்திருக்கும் நிலையான தோல் சிவத்திலிருந்து முகம் சிவத்தல் வேறுபடுகிறது. முகம் சிவப்பதைக் கண்டு பயப்படுவதை சிகப்பு வெறுப்பு (Erythrophobia) என்று கூறலாம்.

## மேற்கோள்கள்

பகுப்பு:மனித உணர்வுகள்
1695

**1695** (MDCXCV) கிரெகொரியின் நாட்காட்டியில் ஒரு சனிக்கிழமையில் ஆரம்பமான சாதாரண ஆண்டு ஆகும். அல்லது 10-நாட்கள் பின்தங்கிய பழைய யூலியன் நாட்காட்டியில் செவ்வாய்க்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* ஏப்ரல் - ஊடகத் தணிக்கையை புதுப்பிப்பதில்லை என இங்கிலாந்து நாடாளுமன்றம் தீர்மானித்தது.
* ஆகத்து 13-15 - ஒன்பதாண்டுப் போர்: பிரென்சுப் படைகள் பிரசெல்சு நகரைக் குண்டுகள் போட்டுத் தாக்கின.
* செப்டம்பர் 7 - ஆங்கிலேய கடற்கொள்ளையன் என்றி எவெறி முகலாயர்களின் *காஞ்-இ-சவாய்* என்ற கப்பலைத் தாக்கி சூறையாடினான். இதற்குப் பதிலடியாக, பேரரசர் ஔரங்கசீப் இந்தியாவில் ஆங்கிலேயர்கள் வணிக நடவடிக்கைகளைத் தடை செய்யப்போவதாக அச்சுறுத்தினார்.
* டிசம்பர் 31 - பலகணி வரி இங்கிலாந்தில் விதிக்கப்பட்டது. இதனால் சிலர் தமது பலகணிகளை செங்கற்கள் கொண்டு மூடினர்.
* உருசியா துருக்கி மீது போரை அறிவித்தது.
* இந்தியத் துணி, மற்றும் பட்டு நெசவாளர்களுக்குத் தடை விதிக்கக் கோரி ஆங்கிலேய உற்பத்தியாளர்கள் இங்கிலாந்து நாடாளுமன்றத்துக்கு எதிரே ஆர்ப்பாட்டத்தில் ஈடுபட்டனர்.
* பொட்டலா அரண்மனை கட்டி முடிக்கப்பட்டது.
* பிரேசிலில் தங்கம் கண்டுபிடிக்கப்பட்டது.
* தூத்துக்குடி பனிமய மாதா பேராலயம் டச்சுக்காரரினால் இடித்துத் தரைமட்டமாக்கப்பட்டது.

## பிறப்புகள்

## இறப்புகள்
* சூலை 8 - கிறித்தியான் ஐகன்சு, டச்சு இயற்பியலாளர் (பி. 1629)
* அக்டோபர் 13 - எப்ரேம் தெ நேவேர், சென்னையின் முதல் கிறித்தவ மறைபணியாளர் (பி. 1603)

## மேற்கோள்கள்
ஊத்தங்கரை ஊராட்சி ஒன்றியம்

** ஊத்தங்கரை ஊராட்சி ஒன்றியம்** என்பது தமிழ்நாட்டின் கிருட்டிணகிரி மாவட்டத்தில் உள்ள 11 ஊராட்சி ஒன்றியங்களில் ஒன்றாகும். இவ்வூராட்சி ஒன்றியத்தில் 34 கிராம ஊராட்சிகள்  உள்ளன.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, ஊத்தங்கரை  ஊராட்சி ஒன்றியத்தின் மொத்த மக்கள் தொகை  1,44,375 ஆகும். அதில்  பட்டியல் சாதி மக்களின் தொகை  34,159 ஆக உள்ளது.  பட்டியல் பழங்குடி மக்களின் தொகை 2,491 ஆக உள்ளது.

## ஊராட்சி மன்றங்கள்
ஊத்தங்கரை  ஊராட்சி ஒன்றியத்தில் உள்ள ஊராட்சிகள்: 
#வேங்கடதம்பட்டி
#உப்பரபட்டி
#திருவனபட்டி
#ரெட்டிபட்டி
#பெரியதாழ்பாடி
#பெரிய கொட்ட குளம்
#பாவக்கல்
#நொச்சிப்பட்டி
#நாயக்கனூர்
#நடுப்பட்டி
#மூங்கிலேறி
#மூன்றம்பட்டி
#மிட்டபள்ளி
#மேட்டுதங்கள்
#மரம்பட்டி
#மகநூற்பட்டி
#கொண்டம்பட்டி
#கீழ்மதூர்
#கீழ்குப்பம்
#காட்டேரி
#கருமந்தபட்டி
#காரப்பட்டு
#கள்ளவி
#கடவாணி
#கோவிந்தபுரம்
#கெங்கபிரம்பட்டி
#ஈகூர்
#சந்திரபட்டி
#படப்பள்ளி
#அத்திப்பாடி
#புதூர் புங்கனி
#வீரன குப்பம்
#வெல்ல குட்டை
# சிங்காரப்பேட்டை

## வெளி இணைப்புகள்
* கிருஷ்ணகிரி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்

பகுப்பு:கிருட்டிணகிரி மாவட்ட ஊராட்சி ஒன்றியங்கள்
பகுப்பு:ஊத்தங்கரை ஊராட்சி ஒன்றியம்
புறம்போக்கு என்கிற பொதுவுடமை

***புறம்போக்கு என்கிற பொதுவுடமை*** () என்பது 2015 ஆம் ஆண்டு வெளிவந்த பொலிஸ் நடைமுறைச்சட்ட மூலம் பற்றிய இந்தியத் தமிழ்த் திரைப்படம் ஆகும். இத்திரைப்படத்தை எஸ். பி. ஜனநாதன் இயக்கினார். ஆர்யா, விஜய் சேதுபதி, சாம், கார்த்திகா நாயர் ஆகியோர் இத்திரைப்படத்தில் நடித்துள்ளனர். யுடிவி மோஷன் பிக்சர்ஸினால் இத்திரைப்படம் தயாரிக்கப்பட்டது. இத்திரைப்படம் என். கே. ஏகாம்பரத்தின் ஒளிப்பதிவிலும் புதுமுக இசையமைப்பாளரான வர்சனின் இசையிலும் வெளிவந்தது. முதலில் *புறம்போக்கு* எனத் தலைப்பிடப்பட்ட போதிலும் பொதுவுடமை பற்றி எடுத்துக்கூறும் திரைக்கதையைக் கொண்டு அமைந்ததால் பின்னர் *புறம்போக்கு என்கிற பொதுவுடமை* எனத் தலைப்பு மாற்றம் செய்யப்பட்டது. ஜனநாயக சமூகத்தில் ஆற்றப்படும் பாரிய குற்றங்களுக்காக தூக்குத்தண்டனை விதித்தலுக்கு எதிரான நடவடிக்கைகளே இக்கதையின் மூலக்கரு ஆகும். இத்திரைப்படம் 15 மே 2015 அன்று வெளியிடப்பட்டது.

## தயாரிப்பு
### வளர்ச்சி
2009 ஆம் ஆண்டில் பேராண்மை திரைப்படத்தை இயக்கிய பின் மூன்று வருடங்களின் பின்னர் தனது முன்னைய திரைப்படங்களில் கதா நாயகர்களாக நடித்த ஜீவா மற்றும் ஜெயம் ரவியை வைத்து ஓர் படம் இயக்கவுள்ளதாக இயக்குநர் ஜனநாதன் அறிவித்தார். 2013 ஆம் ஆண்டு ஜனவரி மாதத்தின் நடுப்பகுதியில் யுவன் சங்கர் ராஜாவே தனது படத்திற்கு இசையமைப்பதாகக் கூறினார். வேறு பல திரைப்படங்களில் ஜீவா மற்றும் ஜெயம்ரவி ஆகியோர் பல்வேறு ஒப்பந்தங்களை மேற்கொண்டிருந்ததால் ஆர்யா மற்றும் விஜய் சேதுபதியை வைத்துத் தனது திரைப்படத்தை இயக்கவுள்ளதாக 2013 இல் இயக்குநர் ஜனநாதன் அறிவித்தார். அதற்குப் புறம்போக்கு எனும் தலைப்பிட்டுள்ளதாகவும் அறிவித்தார். யுவன் சங்கர் ராஜாவுக்குப் பதிலாக வர்சன் எனும் புதுமுக இசையமைப்பாளர் இசையமைப்பதாகவும் அறிவித்தார்.

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சமூகத் திரைப்படங்கள்
பகுப்பு:நாடகத் திரைப்படங்கள்
பகுப்பு:எஸ். பி. ஜனநாதன் இயக்கிய திரைப்படங்கள்
பகுப்பு:ஆர்யா நடித்துள்ள திரைப்படங்கள்
பகுப்பு:மரண தண்டனை குறித்த திரைப்படங்கள்
பகுப்பு:சிறைச்சாலைத் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
சூளகிரி ஊராட்சி ஒன்றியம்

** சூளகிரி ஊராட்சி ஒன்றியம்** என்பது தமிழ்நாட்டின் கிருட்டிணகிரி மாவட்டத்தில் உள்ள 11 ஊராட்சி ஒன்றியங்களில் ஒன்றாகும். இவ்வூராட்சி ஒன்றியத்தில் 40 ஊராட்சிகள்  உள்ளன. சூளகிரி வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம், சூளகிரியில் உள்ளது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, சூளகிரி ஊராட்சி ஒன்றியத்தின் மொத்த மக்கள் தொகை  1,77,900 ஆகும். அதில்  பட்டியல் சாதி மக்களின் தொகை  24,280 ஆக உள்ளது.  பட்டியல் பழங்குடி மக்களின் தொகை 2,299 ஆக உள்ளது. 

## ஊராட்சிகள்
சூளகிரி ஊராட்சி ஒன்றியத்தில் உள்ள ஊராட்சி மன்றங்கள்;
#வெங்கடேசபுரம்
#உல்லட்டி
#உத்தனப்பள்ளி
#துப்புகானப்பள்ளி
#தியாகரசனப்பள்ளி
#சிம்பிள்திராடி
#சாணமாவு
#சாமனப்பள்ளி
#பெத்தசிகரலப்பள்ளி
#பஸ்தலப்பள்ளி
#பன்னப்பள்ளி
#நெரிகம்
#மேலுமலை
#மருதாண்டப்பள்ளி
#மாரண்டப்பள்ளி
#கும்பளம்
#கோனேரிப்பள்ளி
#கொம்மேப்பள்ளி
#காட்டிநாயக்கன்தொட்டி
#கானலட்டி
#காமன்தொட்டி
#காளிங்காவரம்
#இம்மிடிநாயக்கனப்பள்ளி
#ஒசஹள்ளி
#ஏணுசோனை
#தோரிப்பள்ளி
#சின்னாரன்தொட்டி
#சென்னப்பள்ளி
#செம்பரசனப்பள்ளி
#புக்கசாகரம்
#பேரிகை
#பீர்ஜேப்பள்ளி
#பங்கனஹள்ளி
#பி.எஸ். திம்மசந்திரம்
#பி. குருபரப்பள்ளி
#அயர்னப்பள்ளி
#அத்திமுகம்
#அங்கொண்டப்பள்ளி
#ஆலூர்
#ஏ. செட்டிப்பள்ளி

## வெளி இணைப்புகள்
* கிருஷ்ணகிரி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:கிருட்டிணகிரி மாவட்ட ஊராட்சி ஒன்றியங்கள்
பகுப்பு:சூளகிரி ஊராட்சி ஒன்றியம்
கிருட்டிணகிரி ஊராட்சி ஒன்றியம்

**கிருஷ்ணகிரி ஊராட்சி ஒன்றியம்** என்பது தமிழ்நாட்டின் கிருஷ்ணகிரி மாவட்டத்தில் உள்ள 11 ஊராட்சி ஒன்றியங்களில் ஒன்றாகும். 

கிருஷ்ணகிரி வட்டத்தில் உள்ள  இவ்வூராட்சி ஒன்றியத்தில் 29 கிராம ஊராட்சிகள்  உள்ளன.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி,  கிருஷ்ணகிரி ஊராட்சி ஒன்றியத்தின் மொத்த மக்கள் தொகை 1,54,441 ஆகும். அதில் பட்டியல் சாதி மக்களின் தொகை 22,204 ஆக உள்ளது. பட்டியல் பழங்குடி மக்களின் தொகை 1,133 ஆக உள்ளது.

## ஊராட்சி மன்றங்கள்
கிருட்டிணகிரி ஊராட்சி ஒன்றியத்தில் உள்ள ஊராட்சி மன்றங்கள்: 

#வெங்கடாபுரம்
#வெலகலஹள்ளி
#திப்பனபள்ளி
#சோக்காடி
#செம்படமுத்தூர்
#பெத்ததாளபள்ளி
#பெத்தனபள்ளி
#பெரியமுத்தூர்
#பெரியகோட்டபள்ளி
#பச்சிகானபள்ளி
#நாரலபள்ளி
#மோரமடுகு
#மேகலசின்னம்பள்ளி
#மல்லிநாயனபள்ளி
#கொண்டேபள்ளி
#கம்மம்பள்ளி
#கல்லுக்குறிக்கி
#காட்டிநாயனபள்ளி
#ஜிஞ்சுப்பள்ளி
#இட்டிக்கல் அகரம்
#கூளியம்
#கெங்கலேரி
#தேவசமுத்திரம்
#சிக்கபூவத்தி
#பெல்லாரம்பள்ளி
#பெல்லம்பள்ளி
#பையனப்பள்ளி
#ஆலபட்டி
#அகசிப்பள்ளி

## வெளி இணைப்புகள்
* கிருஷ்ணகிரி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:கிருட்டிணகிரி மாவட்ட ஊராட்சி ஒன்றியங்கள்
பகுப்பு:கிருஷ்ணகிரி ஊராட்சி ஒன்றியம்
காவேரிப்பட்டணம் ஊராட்சி ஒன்றியம்

**காவேரிப்பட்டணம் ஊராட்சி ஒன்றியம்** என்பது தமிழ்நாட்டின் கிருட்டிணகிரி மாவட்டத்தில் உள்ள 11 ஊராட்சி ஒன்றியங்களில் ஒன்றாகும்.

கிருஷ்ணகிரி வட்டத்தில் உள்ள காவேரிப்பட்டணம் ஊராட்சி ஒன்றியத்தில் 36 கிராம ஊராட்சிகள்  உள்ளன.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, காவேரிப்பட்டணம்  ஊராட்சி ஒன்றியத்தின் மொத்த மக்கள் தொகை  1,69,252 ஆகும். அதில்  பட்டியல் சாதி மக்களின் தொகை  14,816 ஆக உள்ளது.  பட்டியல் பழங்குடி மக்களின் தொகை  584 ஆக உள்ளது.
## ஊராட்சி மன்றங்கள்
காவேரிப்பட்டணம்  ஊராட்சி ஒன்றியத்தில் உள்ள 36 ஊராட்சிகள்:

#அகரம்
#அரசம்பட்டி
#ஆவத்தவாடி
#விளங்காமுடி
#வீரமலை
#வாடமங்கலம்
#திம்மாபுரம்
#தட்ரஅள்ளி
#தளிஅள்ளி
#சுண்டேகுப்பம்
#சௌட்டஅள்ளி
#செல்லகுட்டபட்டி
#சந்தாபுரம்
#பென்னேஸ்வரமடம்
#பாப்பாரப்பட்டி
#பண்ணந்தூர்
#பையூர்
#நெடுங்கல்
#மிட்டஅள்ளி
#மருதேரி
#மாரிசெட்டிஅள்ளி
#மலையாண்டஅள்ளி
#குடிமேனஅள்ளி
#கோட்டப்பட்டி
#கீழ்குப்பம்
#கரடிஅள்ளி
#கால்வேஅள்ளி
#ஜெகதாப்
#குண்டலப்பட்டி
#எருமாம்பட்டி
#எர்ரஅள்ளி
#தாமோதரஅள்ளி
#சாப்பர்த்தி
#பாரூர்
#பன்னிஅள்ளி
#பாலேகுளி

## வெளி இணைப்புகள்
* கிருஷ்ணகிரி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:கிருட்டிணகிரி மாவட்ட ஊராட்சி ஒன்றியங்கள்
பகுப்பு:காவேரிப்பட்டணம் ஊராட்சி ஒன்றியம்
பொட்டாசியம் சிட்ரேட்டு

**பொட்டாசியம் சிட்ரேட்டு** *(Potassium citrate)* என்பது C6H5K3O7 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சிட்ரிக் அமிலத்தின் பொட்டாசியம் உப்பான இச்சேர்மம் முப்பொட்டாசியம் சிட்ரேட்டு எனவும் அழைக்கப்படுகிறது. வெண்மை நிறத்துடன் நீர் உறிஞ்சும் திறன் கொண்ட படிகத் தூளாக பொட்டாசியம் சிட்ரேட்டு காணப்படுகிறது. எடையில் 38.3% பொட்டாசியத்தைக் கொண்டிருக்கும் இச்சேர்மம் மணமற்றதாகவும்  உவர்ப்புச் சுவையுடனும் காணப்படுகிறது. ஒரு நீரேற்று வடிவ பொட்டாசியம் சிட்ரேட்டு நீருறிஞ்சும் தன்மை மிகுந்த சேர்மமாகவும் நீர்த்துப் போகக் கூடிய தன்மையுடனும் காணப்படுகிறது. 

உணவுச் சேர்ப்புப் பொருளாக பொட்டாசியம் சிட்ரேட்டு சேர்க்கப்படும் போது இது அமிலத் தன்மையை முறைப்படுத்துகிறது. மேலும் இதற்கான ஐரோப்பிய ஒன்றியம் எண் E332 என்று நிர்ணயிக்கப்பட்டுள்ளது. யூரிக் அமிலம் அல்லது சிசுடின் காரணமாக உருவாகும் சிறுநீரக கற்களைக் கட்டுப்படுத்தி ஒரு மருந்தாகவும் இச்சேர்மம் செயல்படுகிறது.

## தயாரிப்பு
பொட்டாசியம் பை கார்பனேட்டு அல்லது பொட்டாசியம் கார்பனேட்டுடன் சிட்ரிக் அமிலக் கரைசலை நுரைத்துப் பொங்கும் வரை சேர்த்துப் பின்னர், கரைசலை வடிகட்டி அதை சிறுமணிகளாகும் வரை ஆவியாக்கி பொட்டாசியம் சிட்ரேட்டு தயாரிக்கலாம்.

## பயன்கள்
வாய்மூலம் கொடுக்கப்படும் போது பொட்டாசியம் சிட்ரேட் வேகமாக உட்கொள்ளப்படுகிறது. அவ்வாறே சிறுநீரில் வெளியேறுகிறது. இதுவொரு கார உப்பு என்பதால் வலியைக் குறைப்பதிலும் சிறுநீர் அமிலத்தன்மையால் ஏற்படும் அடிக்கடி சிறுநீர் கழிப்பதையும் குறைக்கிறது. இப்பயன்பாட்டிற்காக நாய்கள் மற்றும் பூனைகளுக்கு கொடுக்கப்படுகிறது என்றாலும் முதன்மையாக எரிச்சலூட்டாத சிறுநீர் உற்பத்திக்காக பயன்படுத்தப்படுகிறது.
 
சிறுநீர் பாதை தொற்று நோயை குணப்படுத்தவும் இது பயன்படுத்தப்படுகிறது.

## மேற்கோள்கள்

## புற இணைப்புகள்
*Potassium citrate improves renal function in rats with polycystic kidney disease by Dr. GA Tanner

பகுப்பு:பொட்டாசியம் சேர்மங்கள்
பகுப்பு:சிட்ரேட்டுகள்
1696

**1696** (MDCXCVI) கிரெகொரியின் நாட்காட்டியில் ஒரு ஞாயிற்றுக்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் புதன்கிழமையில் ஆரம்பமான நெட்டாண்டு ஆகும்.

## நிகழ்வுகள்
* சனவரி - இங்கிலாந்து நாடாளுமன்றம் புதுநாணயமாக்கல் சட்டத்தை நிறைவேற்றியது.
* சனவரி 29 - ஐந்தாம் இவான் இறந்ததை அடுத்து முதலாம் பீட்டர் உருசியாவின் முழுமையான சார் மன்னனாக முடிசூடினான்.
* பஞ்சம் பின்லாந்தின் மூன்றில் ஒரு மக்கள்தொகையையும், எசுத்தோனியாவின் ஐந்தில் ஒருவரையும் அழித்தது.
* யோசப் வாசு அடிகள் இலங்கையின் Vicar-General பதவியைப் பெற்றார்.

## பிறப்புகள்
* செப்டம்பர் 27 - அல்போன்ஸ் மரிய லிகோரி, இத்தாலிய ஆயர், மெய்யியலாளர் (இ. 1787)

## இறப்புகள்

## மேற்கோள்கள்

*
நார்த்புரூக் கேட்

**நார்த்புரூக் கேட்**, இந்திய மாநிலமான அசாமின் குவகாத்தியில் கட்டப்பட்டது. இங்கு வந்த நார்த்புரூக் பிரபுவின் நினைவாக கட்டப்பட்டது. இந்த வாயிற்கட்டிடம் சுக்ரேஸ்வர் காட் என்ற இடத்திற்கு அருகில் உள்ளது. தற்போது இந்த கட்டிடம் பராமரிப்பின்றி கிடக்கிறது.

இந்த வாயிற்கட்டிடத்தை கர்சன் பிரபும் பார்வையிட்டார்.

## வடிவமைப்பு
இங்கிலாந்தில் உள்ள கிங்ஸ் கல்லூரியின் வழிபாட்டுக்கூடத்தின் நுழைவாயிலைப் போலவே இதையும் கட்ட தீர்மானித்தது பிரித்தானிய அரசு. இந்த கட்டிடத்தை செங்கற்களைக் கொண்டும், சுண்ணாம்புக் கல்லைக் கொண்டும் கட்டியுள்ளனர்.

## சான்றுகள்

பகுப்பு:அசாமில் உள்ள கட்டிடங்கள்
பகுப்பு:அசாம் வரலாறு
ஒலிம்பியா மையம்

**ஒலிம்பியா மையம்** *(Olympia Centre)* என்பது சிக்காகோ நகரில் உள்ள ஒரு உயரமான கட்டிடமாகும். இக்கட்டிடத்தின்  குறுகலான மேல் பகுதியில்  குடியிருப்புகளும் கீழ்ப் பகுதியில் அலுவலகங்கள் செயல்படுகின்ற வகையிலும் கட்டப்பட்ட ஒரு  கலப்பு பயன்பாட்டுக்  கட்டிடமாக இருக்கிறது. சிகீட்மோர், ஓவிங்சு மற்றும் மெர்ரில் எல்.எல்.பி நிறுவனம் வடிவமைத்து கட்டியுள்ள இக்கட்டிடம் 63 மாடிகள் கொண்ட 725 அடி உயரக் கட்டிடமாகவும், சிகாகோ நகரத்தின் மிக உயரமான கட்டிடமாகவும் நகரின் நடுவில் உயர்ந்து நிற்கிறது. கட்டிடத்தின் வெளிப்புறம் இத்தாலியில் ஒழுங்குபடுத்தப்பட்ட சுவீடியக் கருங்கற்கள் அழகாகப் பதியப்பட்டுள்ளது.http://www.emporis.com/en/wm/bu/?id=olympiacentre-chicago-il-usa 1981 ஆம் ஆண்டில் தொடங்கப்பட்ட கட்டுமானம் 1986 ஆம் ஆண்டு நிறைவு பெற்றது. இக்கட்டிடத்தின் பெயரான ஒலிம்பியா மையம், அசலாக இக்கட்டிடத்தின் வடிவமைப்பாளரான ரொறன்ரோ நகரத்தைச் சார்ந்த ஒலிம்பியா மற்றும் யார்க்குடன் தொடர்பு கொண்டுள்ளது.

நெய்மான் மார்கசுவால் ஆக்ரமிக்கப்பட்டுள்ள ஒரு சில்லறை வணிகப் பிரிவு, 6 ஆவது மாடி முதல் 23 ஆவது மாடி வரையில் வர்த்தக வணிகப் பிரிவு மற்றும் 24 வது மாடி முதல் 63 ஆவது மாடிவரை தனியர்களுக்கான குடியிருப்புப் பகுதிகள் என ஒலிம்பியா மையம் மூன்று பகுதிகளாகப் பிரிக்கப்பட்டுள்ளது.

வெய்சுபுளூத் குழந்தை மருத்துவமனை  ஒலிம்பியா மையத்தின் அறைத்தொகுதி எண் 820 இல் அமைந்துள்ளது. சிகாகோ நகரில் இம்மருத்துவமனை மட்டுமே அழைப்பவர்களின் வீடுகளுக்கே சென்று அவர்களின் குடும்பத்தினருக்கு மருத்துவம் பார்க்கும் நடைமுறையைப் பின்பற்றி வருகிறது. சிகாகோவின் சப்பானியத் தூதரகம் அறைத் தொகுதி எண் 1100 இல் அமைந்துள்ளது.

## மேற்கோள்கள்

*Emporis listing

பகுப்பு:வானளாவிகள்
பகுப்பு:சிகாகோ
ஆரி பாட்டர் (கதாப்பாத்திரம்)

**ஆரி ஜேம்சு பாட்டர்** (*Harry James Potter*) என்பது ஜே. கே. ரௌலிங் என்பார் எழுதிய *[[ஆரி பாட்டர்]]* தொடரின் முக்கிய கதாப்பாத்திரம் ஆகும். ஆரிப் பாட்டர் நூற்றொடரின் பெரும்பாலான பகுதியானது அனாதையான பாட்டரின் வாழ்நாளின் ஏழு வருடங்களை மையப்படுத்தி எழுதப்பட்டுள்ளது. தனது பதினோராவது வயதில், தான் ஒரு மந்திரவாதி என அறிந்துகொண்டு மந்திரங்களையும் மந்திரக்கலைகளையும் கற்பிக்கும் ஆக்வாட்சு பாடசாலையில் இணைகிறான். அங்கு அல்பசு டம்பிள்டோர் மற்றும் ஏனைய பேராசிரியர்களின் கீழ் தனது மந்திரக் கல்வியைத் தொடர்கிறான். இந்த நேரத்தில் வால்டமோட் என்னும் தீயசத்திகளின் தலைவன் ஆரி பாட்டரை கொல்ல முயற்சி செய்கிறான். அவனிடம் இருந்து தன்னையும் மந்திர உலகையும் காப்பாற்றிக்கொண்டு, அவனை அழிப்பதே கதையாக தொடர்கிறது.

## கருத்தும் உருவாக்கமும்
ரௌலிங்கின் கூற்றுப்படி, ஆரி பாட்டர் மற்றும் நாவல் தொடருக்கான யோசனை 1990 ஆம் ஆண்டு ரயிலுக்காகக் காத்திருந்தபோது அவருக்கு வந்தது. ஆரியை முதலில் ஒரு "அடர்த்தியான, கருப்பு முடி கொண்ட, கண்ணாடி அணிந்த பையனாக" அவர் உருவாக்க நினைத்தாகக் கூறினார். 
## மேற்கோள்கள்

## மேலும் படிக்க
*

பகுப்பு:ஆரி பாட்டர் கதாப்பாத்திரங்கள்